Oikeisto suhtautui hankkeeseen penseästi, koska sitä suunniteltiin rakennettavaksi idän lähiöihin.

Apulaiskaupunginjohtaja Veikko O. Järvinen (vas) sekä metrotoimiston johtaja Unto Valtanen (oik) iloitsevat metropäätöstä viikko valtuustokokouksen jälkeen vuonna 1969. Kokoomuksen valtuutettu, päätoimittaja Pentti Poukka ei näytä voitonmerkkiä, koska hän äänesti metroa vastaan.­

Toukokuun yö vuonna 1969 oli jo kääntynyt aamuksi, kun Helsingin kaupunginvaltuusto kello 3.30 pääsi ratkaisevaan äänestykseen metron rakentamisesta.

Rintamalinjat olivat selvillä. Valtuustosalin vasen laita äänestäisi metron rakentamisen puolesta ja oikea laita metroa vastaan. Nyt jännitettiin, mitä valtuuston keskiryhmissä tapahtuisi.